ddrg/super_eurlex huggingface dataset:
RÅDETS FORORDNING (EF) Nr. 82/95 af 16. januar 1995 om forlængelse af gyldighedsperioden for den midlertidige antidumpingtold på importen af wolframmalm og koncentrater deraf, wolframoxid og wolframsyre, wolframcarbid og sammensmeltet wolframcarbid med oprindelse i Den Kinesiske Folkerepublik

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2423/88 af 11. juli 1988 om beskyttelse mod dumpingimport eller subsidieret import fra lande, der ikke er medlemmer af Det Europæiske Økonomiske Fællesskab (1), særlig artikel 11, stk. 5,

under henvisning til forslag fra Kommissionen, og

ud fra følgende betragtninger:

Ved Kommissionens forordning (EF) nr. 2286/94 (2) indførtes en midlertidig antidumpingtold på importen af wolframmalm og koncentrater deraf, wolframoxid og wolframsyre, wolframcarbid og sammensmeltet wolframcarbid med oprindelse i Den Kinesiske Folkerepublik;

undersøgelsen af de faktiske omstændigheder er endnu ikke afsluttet, og Kommissionen har underrettet de eksportører, der vides berørt, om sit ønske om at forlænge gyldighedsperioden for den midlertidige told med to måneder;

eksportørerne har ikke rejst indvendinger -

UDSTEDT FØLGENDE FORORDNING:

Artikel 1

Gyldighedsperioden for den midlertidige antidumpingtold på importen af wolframmalm og koncentrater deraf, wolframoxid og wolframsyre, wolframcarbid og sammensmeltet wolframcarbid med oprindelse i Den Kinesiske Folkerepublik, som blev indført ved forordning (EF) nr. 2286/94, forlænges med to måneder indtil den 24. marts 1995. Antidumpingtolden finder ikke længere anvendelse, hvis Rådet inden denne dato træffer endelige foranstaltninger, eller proceduren afsluttes i henhold til artikel 9 i forordning (EØF) nr. 2423/88.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 1995.

På Rådets vegne

E. ALPHANDÉRY

Formand

(1) EFT nr. L 209 af 2. 8. 1988, s. 1. Forordningen er senest ændret ved forordning (EF) nr. 522/94 (EFT nr. L 66 af 10. 3. 1994, s. 10).

(2) EFT nr. L 248 af 23. 9. 1994, s. 8.
KOMMISSIONENS FORORDNING (EF) Nr. 70/95 af 17. januar 1995 om ændring af forordning (EØF) nr. 2349/84 om anvendelse af traktatens artikel 85, stk. 3, på kategorier af patentlicensaftaler

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning nr. 19/65/EØF af 2. marts 1965, om anvendelse af bestemmelserne i traktatens artikel 85, stk. 3, på kategorier af aftaler og samordnet praksis (1), som senest ændret ved akten vedrørende Spaniens og Portugals tiltrædelse, særlig artikel 1,

under henvisning til offentliggørelsen af udkastet til forordningen (2),

efter høring af Det Rådgivende Udvalg for Kartel- og Monopolspørgsmål, og

ud fra følgende betragtninger:

Kommissionen har ifølge forordning nr. 19/65/EØF beføjelse til ved forordning at anvende bestemmelserne i traktatens artikel 85, stk. 3, på bestemte kategorier af tosidige licensaftaler og former for samordnet praksis, som falder ind under bestemmelserne i artikel 85, stk. 1;

gyldigheden af Kommissionens forordning (EØF) nr. 2349/84 af 23. juli 1984 om anvendelse af traktatens artikel 85, stk. 3, på kategorier af patentlicensaftaler (3), senest ændret ved akten vedrørende Spaniens og Portugals tiltrædelse, samt ved forordning (EØF) nr. 151/93 (4), ophører den 31. december 1994;

Kommissionen har den 30. juni 1994 offentliggjort

- udkast til forordning om anvendelse af traktatens artikel 85, stk. 3, på kategorier af aftaler om teknologioverførsel

og samtidig anmodet interesserede erhvervskredse om at fremkomme med deres bemærkninger dertil senest den 28. august 1994 (5),

antallet og betydningen af de bemærkninger, som Kommissionen har modtaget efter denne offentliggørelse nødvendiggør en yderligere gennemgang af de rejste problemer; denne gennemgang kan ikke foretages inden for den frist, som er nødvendig for at kunne vedtage og offentliggøre de nye regler inden den 31. december 1994;

det er derfor nødvendigt at forlænge gyldigheden af forordning (EØF) nr. 2349/84 for en periode af seks måneder -

UDSTEDT FØLGENDE FORORDNING:

Artikel 1

I artikel 14 i forordning (EØF) nr. 2349/84, indføjes i stedet for datoen »31. december 1994«, datoen »30. juni 1995«.

Artikel 2

Denne forordning træder i kraft dagen efter dens offentliggørelse i De Europæiske Fællesskabers Tidende.

Den gælder fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. januar 1995.

På Kommissionens vegne

Karel VAN MIERT

Medlem af Kommissionen

(1) EFT nr. 36 af 6. 3. 1965, s. 533/65.

(2) EFT nr. C 313 af 10. 11. 1994, s. 6.

(3) EFT nr. L 219 af 16. 8. 1984, s. 15.

(4) EFT nr. L 21 af 29. 1. 1993, s. 8.

(5) EFT nr. C 178 af 30. 6. 1994, s. 3.
KOMMISSIONENS FORORDNING (EF) Nr. 60/95 af 16. januar 1995 om ændring af forordning (EØF) nr. 2676/90 om fastsættelse af fælles analysemetoder for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 1891/94 (2), særlig artikel 74, og

ud fra følgende betragtninger:

Den fremgangsmåde, der er beskrevet i kapitel 25, punkt 2.2.3.3.2 i bilaget til Kommissionens forordning (EØF) nr. 2676/90 af 17. september 1990 om fastsættelse af fælles analysemetoder for vin (3), senest ændret ved forordning (EØF) nr. 2645/92 (4), vedrørende analyse af svovldioxidindholdet i druesaft medfører en bedre ekstraktion af dette stof i forhold til den tidligere anvendte fremgangsmåde; der fremkommer derfor større tal for det totale indhold af svovldioxid i den analyserede druesaft, og dette indhold kan overstige det tilladte maksimumindhold; der foretages videnskabelige undersøgelser for at fastslå, om denne grænse bør justeres, og for at undgå vanskeligheder i forbindelse med afsætning af druesaft bør den overgangsperiode, i løbet af hvilken analyse af svovldioxid i druesaft kan foretages efter tidligere anvendte fremgangsmåde forlænges med yderligere et år;

det bør undgås, at anvendelsen af denne analysemetode afbrydes;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I kapitel 25, punkt 2.2.3.3.2, andet afsnit, i bilaget til forordning (EØF) nr. 2676/90 ændres »31. december 1994« til »31. december 1995«.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 16. januar 1995.

På Kommissionens vegne

René STEICHEN

Medlem af Kommissionen

(1) EFT nr. L 84 af 27. 3. 1987, s. 1.

(2) EFT nr. L 197 af 30. 7. 1994, s. 42.

(3) EFT nr. L 272 af 3. 10. 1990, s. 1.

(4) EFT nr. L 266 af 12. 9. 1992, s. 10.
KOMMISSIONENS FORORDNING (EF) Nr. 36/95 af 10. januar 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 13. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. januar 1995.

På Kommissionens vegne

Christiane SCRIVENER

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 37/95 af 10. januar 1995 om udstedelse af importdokumenter for konserves af visse arter af tunfisk og bonit med oprindelse i visse tredjelande

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskeri- og akvakulturvarer (1), senest ændret ved forordning (EF) nr. 3318/94 (2),

under henvisning til Kommissionens forordning (EØF) nr. 3900/92 af 23. december 1992 om særlige gennemførelsesbestemmelser til forordning (EØF) nr. 3759/92, for så vidt angår Fællesskabets importordning for konserves af visse arter af tunfisk, bonit og sardin med oprindelse i visse tredjelande (3), senest ændret ved forordning (EF) nr. 3267/94 (4), særlig artikel 3, stk. 1, og

ud fra følgende betragtninger:

Ifølge artikel 3, stk. 1, i forordning (EØF) nr. 3900/92 tildeles 22 655 tons af den samlede mængde på 151 035 tons nye importører; hvis der ansøges om importdokumenter for mængder, der er større end den mængde, der er til rådighed, fastsætter Kommissionen ifølge artikel 4, stk. 2, i nævnte forordning en enhedssats for nedsættelsen af de ansøgte mængder;

for de nye importører overstiger de mængder, for hvilke der er indgivet ansøgning den 2. og 3. januar 1995, den mængde, der er til rådighed; det bør derfor fastsættes, i hvilket omfang der kan udstedes importdokumenter;

de mængder, for hvilke der er udstedt importdokumenter, omfatter 22 655 tons; følgelig bør udstedelsen af disse dokumenter suspenderes for nye importører -

UDSTEDT FØLGENDE FORORDNING:

Artikel 1

Importdokumenter for konserves af tunfisk af slægten Thunnus, af bugstribet bonit (Euthynnus pelamis) og af andre arter af slægten Thunnus henhørende under KN-kode 1604 14 14, 1604 14 18, 1604 19 39 og ex 1604 20 70 med oprindelse i de i artikel 1, stk. 1, i nævnte forordning omhandlede tredjelande, for hvilke der er indgivet ansøgning i henhold til artikel 3, stk. 1, litra b), i forordning (EØF) nr. 3900/92 den 2. og 3. januar 1995, og som er indsendt til Kommissionen den 4. januar 1995, udstedes for 19,30 % af den mængde, der er ansøgt om.

For så vidt angår de i stk. 1 omhandlede produkter, suspenderes udstedelsen af importdokumenter for ansøgninger i henhold til artikel 3, stk. 1, litra b), i forordning (EØF) nr. 3900/92, som er indgivet fra den 4. januar 1995.

Artikel 2

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 10. januar 1995.

På Kommissionens vegne

Yannis PALEOKRASSAS

Medlem af Kommissionen

(1) EFT nr. L 388 af 31. 12. 1992, s. 1.

(2) EFT nr. L 350 af 31. 12. 1994, s. 15.

(3) EFT nr. L 392 af 31. 12. 1992, s. 26.

(4) EFT nr. L 339 af 29. 12. 1994, s. 41.
KOMMISSIONENS FORORDNING (EF) Nr. 252/95 af 7. februar 1995 om fastsættelse af enhedsværdier til ansættelsen af toldværdien af visse letfordærvelige varer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 2913/92 af 12. oktober 1992 om indførelse af en EF-toldkodeks (1),

under henvisning til Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks (2), senest ændret ved forordning (EF) nr. 3254/94 (3), særlig artikel 173, stk. 1, og

ud fra følgende betragtninger:

I henhold til artikel 173 til 177 i forordning (EØF) nr. 2454/93 skal Kommissionen fastsætte periodiske enhedsværdier for de varer, der er anført i grupperingen i forordningens bilag 26;

anvendelsen af de regler og kriterier, som er fastsat i ovennævnte artikler, på de oplysninger, der er blevet meddelt Kommissionen i overensstemmelse med artikel 173, stk. 2, i forordning (EØF) nr. 2454/93, fører til fastsættelse af enhedsværdier for de pågældende varer som angivet i bilaget til denne forordning -

UDSTEDT FØLGENDE FORORDNING:

Artikel 1

De enhedsværdier, der er nævnt i artikel 173, stk. 1, i forordning (EØF) nr. 2454/93, fastsættes som angivet i tabellen i bilaget.

Artikel 2

Denne forordning træder i kraft den 10. februar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 7. februar 1995.

På Kommissionens vegne

Mario MONTI

Medlem af Kommissionen

(1) EFT nr. L 302 af 19. 10. 1992, s. 1.

(2) EFT nr. L 253 af 11. 10. 1993, s. 1.

(3) EFT nr. L 346 af 31. 12. 1994, s. 1.

BILAG

>TABELPOSITION>
KOMMISSIONENS FORORDNING (EF) Nr. 227/95 af 3. februar 1995 om ændring af forordning (EF) nr. 2862/94 om fastsættelse for perioden 1994/95 af de koefficienter, der gælder for korn, som eksporteres i form af Scotch whisky

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

Som følge af Østrigs tiltrædelse pr. 1. januar 1995 er dette marked ikke længere omfattet af ordningen med eksportrestitutioner for spiritus; i henhold til artikel 7, stk. 2, i forordning (EØF) nr. 2825/93 bør den koefficient, der anvendes for Scotch whisky for perioden 1994/95, tilpasses fra denne dato efter bestemmelserne i artiklen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I Kommissionens forordning (EF) nr. 2862/94 (3) foretages følgende ændring:

I bilaget ændres tallet »0,525« til »0,524« og tallet »0,544« til »0,543«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den første dag i den fiskale destillationsperiode, der begynder i tidsrummet fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 303 af 26. 11. 1994, s. 20.
KOMMISSIONENS FORORDNING (EF) Nr. 228/95 af 3. februar 1995 om ændring af forordning (EF) nr. 2861/94 om fastsættelse for perioden 1994/95 af de koefficienter, der gælder for korn, som eksporteres i form af Irish whiskey

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Kommissionens forordning (EØF) nr. 2825/93 af 15. oktober 1993 om visse gennemførelsesbestemmelser til Rådets forordning (EØF) nr. 1766/92 for så vidt angår fastsættelse og ydelse af tilpassede restitutioner for korn, der eksporteres i form af visse alkoholholdige drikkevarer (1), ændret ved forordning (EF) nr. 3098/94 (2), særlig artikel 5, og

ud fra følgende betragtninger:

Som følge af Østrigs tiltrædelse pr. 1. januar 1995 er dette marked ikke længere omfattet af ordningen med eksportrestitutioner for spiritus; i henhold til artikel 7, stk. 2, i forordning (EØF) nr. 2825/93 bør den koefficient, der anvendes for Irish whiskey for perioden 1994/95, tilpasses fra denne dato efter bestemmelserne i artiklen;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -

UDSTEDT FØLGENDE FORORDNING:

Artikel 1

I Kommissionens forordning (EF) nr. 2861/94 (3) foretages følgende ændring:

I bilaget ændres tallet »0,188« til »0,186« og tallet »0,291« til »0,289«.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den første dag i den fiskale destillationsperiode, der begynder i tidsrummet fra den 1. januar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 3. februar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 258 af 16. 10. 1993, s. 6.

(2) EFT nr. L 328 af 20. 12. 1994, s. 12.

(3) EFT nr. L 303 af 26. 11. 1994, s. 18.
KOMMISSIONENS FORORDNING (EF) Nr. 200/95 af 31. januar 1995 om ændring af forordning (EØF) nr. 2456/93 om gennemførelsesbestemmelser til Rådets forordning (EØF) nr. 805/68 for så vidt angår de generelle og de særlige interventionsforanstaltninger for oksekød og om fravigelse af fristen for indgivelse af bud

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød (1), senest ændret ved forordning (EF) nr. 1884/94 (2), særlig artikel 6, stk. 7, og

ud fra følgende betragtninger:

Ved Kommissionens forordning (EØF) nr. 2456/93 (3), senest ændret ved forordning (EF) nr. 3247/94 (4), fastsættes det blandt andet, hvilke betingelser produkter, der opkøbes til intervention, skal opfylde for at have den fornødne kvalitet; bestemmelserne i artikel 4 i Kommissionens beslutning 94/474/EF af 27. juli 1994 om visse beskyttelsesforanstaltninger mod bovin spongiform encephalopati og om ophævelse af beslutning 89/469/EØF og 90/200/EØF (5), ændret ved beslutning 94/794/EF (6), må overholdes;

ved forordning (EØF) nr. 2456/93 fastsættes der endvidere nærmere bestemmelser for licitationsproceduren; ifølge artikel 10 i nævnte forordning er fristen for indgivelsen af bud hver anden og fjerde tirsdag i måneden;

på grund af helligdagene i april og maj 1995 bør fristen af praktiske grunde ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

I forordning (EØF) nr. 2456/93 foretages følgende ændringer:

1) Artikel 4, stk. 2, litra g), affattes således:

»g) opfylder kravene i artikel 4, stk. 2, i Kommissionens beslutning 94/474/EF (7*)

«

2) I artikel 10 indsættes følgende stykke:

»Som undtagelse for bestemmelserne i stk. 1, første punktum, udløber fristen for indgivelse af bud i perioden 1. april til 31. maj 1995 følgende dage kl. 12.00 (Bruxelles-tid):

- i april: den tredje tirsdag

- i maj: den første, tredje og femte tirsdag.«

Artikel 2

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Den anvendes fra den første licitation i februar 1995.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 148 af 28. 6. 1968, s. 24.

(2) EFT nr. L 197 af 30. 7. 1994, s. 27.

(3) EFT nr. L 225 af 4. 9. 1993, s. 4.

(4) EFT nr. L 338 af 28. 12. 1994, s. 72.

(5) EFT nr. L 194 af 29. 7. 1994, s. 96.

(6) EFT nr. L 325 af 17. 12. 1994, s. 60.

(7*) EFT nr. L 194 af 29. 7. 1994, s. 96.
KOMMISSIONENS FORORDNING (EF) Nr. 201/95 af 31. januar 1995 om ændring af forordning (EØF) nr. 3077/78 om anerkendelse af attester, der ledsager humle indført fra tredjelande, som ligestillet med Fællesskabets attester

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1696/71 af 26. juli 1971 om den fælles markedsordning for humle (1), senest ændret ved forordning (EØF) nr. 3124/92 (2), særlig artikel 5, stk. 2, og

ud fra følgende betragtninger:

Ved Kommissionens forordning (EØF) nr. 3077/78 (3), senest ændret ved forordning (EF) nr. 1757/94 (4), er det fastsat, at attester, der ledsager humle indført fra visse tredjelande, kan ligestilles med Fællesskabets attester, og der er fastsat en fortegnelse over de organer i de pågældende lande, som har bemyndigelse til at udstede ligestillingsattester, samt en fortegnelse over de produkter, der er omfattet; det påhviler tredjelandenes organer at ajourføre oplysningerne i bilaget til nærværende forordning og meddele dem til Kommissionens tjenestegrene i snævert samarbejde;

siden da har Zimbabwe forpligtet sig til at overholde kravene for markedsføring af humle og humleprodukter og har bemyndiget et organ til at udstede ligestillingsattester; disse attester bør derfor anerkendes som ligestillet med Fællesskabets attester, og de produkter, de udstedes for, bør overgå til fri omsætning; det er nødvendigt at supplere bilaget til forordning (EØF) nr. 3077/78;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Humle -

UDSTEDT FØLGENDE FORORDNING:

Artikel 1

Bilaget til nærværende forordning erstatter bilaget til forordning (EØF) nr. 3077/78.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 31. januar 1995.

På Kommissionens vegne

Franz FISCHLER

Medlem af Kommissionen

(1) EFT nr. L 175 af 4. 8. 1971, s. 1.

(2) EFT nr. L 313 af 30. 10. 1992, s. 1.

(3) EFT nr. L 367 af 28. 12. 1978, s. 28.

(4) EFT nr. L 183 af 19. 7. 1994, s. 11.

BILAG

>TABELPOSITION>